Οικονομία της Ουκρανίας

Η οικονομία της Ουκρανίας είναι μια αναπτυσσόμενη οικονομία ελεύθερης αγοράς. Όπως και άλλα μετασοβιετικά κράτη, το ακαθάριστο εγχώριο προϊόν της Ουκρανίας μειώθηκε απότομα για 10 χρόνια μετά τη διάλυση της Σοβιετικής Ένωσης, το 1991.Ukraine. Macroeconomic indicators  National Bank of Ukraine Η ύφεση κατά τη διάρκεια της δεκαετίας του 1990 περιελάμβανε υπερπληθωρισμό και μείωση της οικονομικής παραγωγής σε λιγότερο από το μισό του ΑΕΠ της Σοβιετικής Σοσιαλιστικής Δημοκρατίας της Ουκρανίας. Ωστόσο, αυξήθηκε ραγδαία από το 2000 έως το 2008, όταν συνέβη η Παγκόσμια Οικονομική Κρίση, η οποία επηρέασε σημαντικά την ουκρανική οικονομία. Η οικονομία ανέκαμψε το 2010 και συνέχισε να βελτιώνεται μέχρι το 2013.Ukraine - Macroeconomic situation - April 2010, UNIAN (19 May 2010) Από το 2014 έως το 2015 η ουκρανική οικονομία βρισκόταν σε νέα περίοδο ύφεσης, με το ΑΕΠ το 2015 να είναι ελαφρώς υψηλότερο από το μισό της αξίας του το 2013.Big debts and dwindling cash: Ukraine tests creditors' nerves , Reuters (17 October 2013) Το 2016, η οικονομία άρχισε και πάλι να αναπτύσσεται. Μέχρι το 2018, η ουκρανική οικονομία αναπτυσσόταν με ταχείς ρυθμούς και έφθασε σχεδόν το 80% του μεγέθους που κατείχε το 2008.Russia sets off trade war to prevent Ukraine from signing agreement with EU, says UDAR. Kyiv Post. 14 Αυγούστου 2013.Does Russia Have a Secret Plan for Ukraine?, The Atlantic (21 Αυγούστου 2013)Caught in a Zeitnot , The Ukrainian Week (6 Αυγούστου 2013)Ukraine's Economy is Recovering Modestly Despite Significant Headwinds, World Bank (4 April 2017)

 Βιομηχανίες 
Στην Ουκρανία υφίστανται περίπου 20 μεγάλοι βιομηχανικοί «κολοσσοί», που απασχολούνται στην παραγωγή ηλεκτρικής ενέργειας, τα καύσιμα, τη σιδηρούχα και μη σιδηρούχα μεταλλουργία, τη χημική, την πετροχημική, τα αέρια καύσιμα, την κατασκευή μηχανών και τη μεταλλουργία, την ξυλουργική και βιομηχανία χαρτιού, τα δομικά υλικά, τα τρόφιμα και άλλα. Η βιομηχανία αντιπροσώπευε το 26% του ΑΕΠ το 2012. Η χώρα διαθέτει μια τεράστια βιομηχανική βάση υψηλής τεχνολογίας, συμπεριλαμβανομένων των ηλεκτρονικών ειδών, της βιομηχανίας όπλων και του διαστημικού προγράμματος.Industry of Ukraine 

 Γεωργία 
Αν και ήταν συνήθως γνωστή ως η βιομηχανική βάση της Σοβιετικής Ένωσης, η γεωργία αποτελεί ένα μεγάλο μέρος της οικονομίας της Ουκρανίας. Το 2008 ο τομέας αντιπροσώπευε το 8,29% του ΑΕΠ της χώρας και μέχρι το 2012 αυξήθηκε στο 10,43% του ΑΕΠ. Η χώρα είναι παγκόσμιος παραγωγός πολλών καλλιεργειών, όπως το σιτάρι και το καλαμπόκι, καθώς και ο μεγαλύτερος παραγωγός ηλιέλαιου παγκοσμίως. Παράγει ακόμη σημαντικά ποσοστά ζάχαρης, κρέας και γαλακτοκομικά προϊόντα, ξηρούς καρπούς και μέλι. Η Ουκρανία είναι η 6η μεγαλύτερη χώρα παραγωγός καλαμποκιού στον κόσμο και ο 3η μεγαλύτερη χώρα εξαγωγέας καλαμποκιού στον κόσμο.

Τουρισμός
Το 2012, η Ουκρανία αποτέλεσε τον 8ο δημοφιλέστερο τουριστικό προορισμό στην Ευρώπη με 23 εκατομμύρια επισκέπτες.Туристичні потоки , State Statistics Committee of Ukraine Η τουριστική βιομηχανία της χώρας θεωρείται γενικά υπανάπτυκτη, αλλά παρέχει κρίσιμη στήριξη για την οικονομία της Ουκρανίας. Το 2012, η συμβολή του τουρισμού στο ΑΕΠ ανήλθε σε 28,8 δισεκατομμύρια, ή 2,2% του ΑΕΠ, και υποστήριξε άμεσα 351.500 θέσεις εργασίας (1,7% της συνολικής απασχόλησης).Tourism 2012 Travel & Tourism in Ukraine 

Παραπομπές